ปลูกฟ้าทะลายโจร เตรียมแจกชาวบ้านลำใหม่ ช่วยรักษาโควิด-19
ชาวตำบลลำใหม่ อำเภอเมือง จังหวัดยะลา สั่งซื้อต้นฟ้าทะลายโจรนำมาทำแปลงปลูกในเนื้อที่บ้านที่ว่าง เตรียมแจกชาวบ้าน เพื่อนำไปรับประทานรักษาโควิด-19 ที่กำลังแพร่ระบาดในพื้นที่จังหวัดยะลา ทำให้มีผู้ติดเชื้อจำนวนมากนายหมู่ใหญ่ (ญ) สมจิตร์ ทองคันชั่ง สมาชิก อส.เมืองยะลา อยู่บ้านเลขที่ 1/8 ม.1 ตำบลลำใหม่ อำเภอเมือง จังหวัดยะลา บอกว่า หลังจากที่มีการแพร่ระบาดของโควิด-19 ในระลอก 3  ตนเองก็ได้สั่งซื้อต้นฟ้าทะลายโจร เพื่อจะนำมาปลูกไว้ช่วยเหลือชาวบ้าน โดยครั้งแรกได้สั่งเมล็ดพันธุ์ จำนวน 1,000 บาท เพื่อจะนำมาเพาะแต่ก็ไม่ได้ผล ครั้งนี้ก็ได้สั่งซื้อต้นฟ้าทะลายโจรจากภาคกลางมา 100 ต้นตนเองตั้งใจว่า จะขยายแปลงปลูกต่อไปเรื่อยๆ เอาไว้แจกจ่ายชาวบ้าน นำไปใช้กินสด ล้างให้สะอาดและเคี้ยวได้เลย 3-4 ใบ แก้เจ็บคอเป็นหวัดก็ได้ หรือต้มบดก็ได้ ช่วงนี้มีสถานการณ์โควิด-19 มาก ต่างคนก็ลำบากกัน ก็อยากจะช่วยตรงนี้ด้วย ตอนนี้ความต้องการฟ้าทะลายโจรมีสูง  จะได้ช่วยแบ่งเบาภาระให้ประชาชนสำหรับต้นฟ้าทะลายโจรพอโตขึ้น ก็จะเด็ดยอดไปได้เรื่อยๆ พอเด็ดยอดออก ก็จะแตกใหม่ อยู่ได้นาน 2-3 ปี ซึ่งตามปกติตนเองก็ปลูกไว้อยู่แล้ว ปลูกพืชผักสวนครัว สมุนไพร ที่บริเวณบ้าน แต่พอมีสถานการณ์โควิด-19 ก็เลยซื้อนำมาปลูกเพิ่ม จะได้ช่วยเหลือชาวบ้าน ที่ผ่านมาก็มีชาวบ้านมาเด็ดยอดไปรับประทานกันแล้ว